# Addicció als opioides

L'addicció als opioides (AO) o dependència als opioides és una addicció caracteritzada per desig de prendre opioides, en un ús continuat malgrat el deteriorament físic i/o psicològic, presentant un augment de la tolerància amb l'ús i els símptomes d'abstinència després de suspendre els opiacis. Els símptomes d'abstinència a opioides inclouen nàusees, dolors musculars, diarrea, problemes per dormir, agitació i baix estat d'ànim.
Els factors de risc d'AO inclouen antecedents d'ús indegut d'opiacis, ús actual d'opiacis, edat jove, estatus socioeconòmic, raça, trastorns psiquiàtrics no tractats i entorns que promouen el mal ús (ja sigui social, familiar, professional, etc.). Les complicacions poden incloure sobredosi d'opioides, suïcidi, VIH/SIDA, hepatitis C i problemes per complir amb les responsabilitats socials o professionals. El diagnòstic pot ser basar-se en els criteris de l'Associació Americana de Psiquiatria al DSM-5.
Els opioides inclouen substàncies com ara heroïna, morfina, fentanil, codeïna, dihidrocodeïna, oxicodona i hidrocodona. Un estàndard útil per a la potència relativa de diferents opioides és la dosi equivalent de morfina (DEM). Es recomana que els metges facin referència a la DEM diària quan prescriuen opioides per reduir el risc d'ús indegut i d'efectes adversos.
El consum d'opiacis a llarg termini es produeix al voltant del 4% de les persones després de la presa per a un trauma o per dolor relacionat amb la cirurgia. Als Estats Units, la majoria dels consumidors d'heroïna comencen a utilitzar opioides amb recepta que també es poden comprar il·legalment.
Les persones amb addicció als opioides sovint es tracten amb teràpia de substitució d'opioides amb metadona o buprenorfina. Aquest tractament redueix el risc de mort. A més, poden beneficiar-se de la teràpia cognitivoconductual, altres formes de suport dels professionals de la salut mental, com ara la teràpia individual o grupal, els programa dels dotze passos i altres programes de suport entre iguals. Les persones amb addicció als opioides sovint es tracten amb teràpia de substitució d'opioides amb metadona o buprenorfina. La naltrexona també pot ser útil per prevenir la recaiguda. La naloxona es pot lliurar a persones amb risc de fer una sobredosi d'opioides. El 2020, els CDC van estimar que prop de 3 milions de persones als Estats Units vivien amb AO i més de 65.000 persones van morir per sobredosi d'opioides, de les quals més de 15.000 eren per sobredosi d'heroïna.

## Referències

* ↑ Diagnostic and statistical manual of mental disorders : DSM-5. Internet Archive. Arlington, VA : American Psychiatric Association, 2013. ISBN 978-0-89042-554-1.
* ↑ Shah, Mansi & Huecker, Martin R. (2022), Opioid Withdrawal, Treasure Island (FL): StatPearls Publishing, <http://www.ncbi.nlm.nih.gov/books/NBK526012/>. Consulta: 16 novembre 2022
* 1 2 3 Substance Use and Mental Health Services Administration. «Substance Use Disorders», 30-09-2014.
* ↑ Webster, Lynn R. «Risk Factors for Opioid-Use Disorder and Overdose». Anesthesia and Analgesia, vol. 125, 5, 01-11-2017, pàg. 1741–1748. DOI: 10.1213/ANE.0000000000002496. ISSN: 1526-7598. PMID: 29049118.
* ↑ Santoro, T. N.; Santoro, J. D. «Racial Bias in the US Opioid Epidemic: A Review of the History of Systemic Bias and Implications for Care». Cureus, vol. 10, 12, 2018, pàg. e3733. DOI: 10.7759/cureus.3733. PMC: 6384031. PMID: 30800543.
* 1 2 American Psychiatric Association (2013), Diagnostic and Statistical Manual of Mental Disorders (5th ed.), Arlington: American Psychiatric Publishing, pàg. 540–546, ISBN 978-0890425558, <https://archive.org/details/diagnosticstatis0005unse/page/540>
* ↑ «Opioid Use and Opioid Use Disorder in Pregnancy». ACOG, 01-08-2017. [Consulta: 16 juliol 2018].
* ↑ Dowell, Deborah «CDC Clinical Practice Guideline for Prescribing Opioids for Pain — United States, 2022» (en anglès americà). MMWR. Recommendations and Reports, vol. 71, 3, 2022, pàg. 1–95. DOI: 10.15585/mmwr.rr7103a1. ISSN: 1057-5987. PMC: 9639433. PMID: 36327391.
* ↑ «A Prescriber's Guide to Medicare Prescription Drug (Part D) Opioid Policies».
* ↑ «Risk Factors and Pooled Rate of Prolonged Opioid Use Following Trauma or Surgery: A Systematic Review and Meta-(Regression) Analysis». The Journal of Bone and Joint Surgery. American Volume, vol. 100, 15, 01-08-2018, pàg. 1332–1340. DOI: 10.2106/JBJS.17.01239. PMID: 30063596.
* ↑ «Prescription opioid use is a risk factor for heroin use». National Institute on Drug Abuse, 01-10-2015. [Consulta: 16 juliol 2018].
* ↑ «The Pain Hustlers». New York Times, 02-05-2018.
* 1 2 3 «Trends in the Use of Methadone, Buprenorphine, and Extended-release Naltrexone at Substance Abuse Treatment Facilities: 2003-2015 (Update)». www.samhsa.gov. [Consulta: 16 novembre 2022].
* ↑ «Opioid Use Disorders». Child and Adolescent Psychiatric Clinics of North America, vol. 25, 3, 01-07-2016, pàg. 473–87. DOI: 10.1016/j.chc.2016.03.002. PMC: 4920977. PMID: 27338968.
* ↑ «Treatment for Substance Use Disorders». Substance Abuse and Mental Health Services Administration, 01-10-2014.
* ↑ «Opioid Overdose Prevention Programs Providing Naloxone to Laypersons — United States, 2014». www.cdc.gov. [Consulta: 16 novembre 2022].
* ↑ CDC. «Disease of the Week - Opioid Use Disorder» (en anglès americà). Centers for Disease Control and Prevention, 30-08-2022. [Consulta: 16 novembre 2022].
* ↑ «Data Brief 294. Drug Overdose Deaths in the United States, 1999–2016». CDC. [Consulta: 18 maig 2018].